Lorenza Izzo

Lorenza Francesca Izzo Parsons (s. 19. syyskuuta 1989, Santiago, Chile) on chileläinen näyttelijä ja malli. Hän on näytellyt muun muassa Eli Rothin elokuvissa The Green Inferno (2013) sekä Knock Knock (2015), sekä Quentin Tarantinon elokuvassa Once Upon a Time in Hollywood (2019).

Izzo on isänsä puolelta italialaista syntyperää. Sekä hänen äitinsä että nuorempi sisarensa ovat myös malleja ammatiltaan. Izzo muutti 12-vuotiaana Atlantaan isänsä kanssa. Häntä kiusattiin hänen vahvan chileläisen korostuksensa takia, mutta hänen onnistui karistaa se nopeasti. Izzo teki mallin töitä ja opiskeli journalismia Santiagossa vuoteen 2007 asti, jolloin hän muutti New Yorkiin opiskelemaan näyttelemistä.

Lähteet 

Vuonna 1989 syntyneet
Chileläiset näyttelijät
Elävät henkilöt